SL Uradni list Evropske unije L 154/5

SKLEP SKUPNEGA ODBORA EGP

št. 3/2008

z dne 1. februarja 2008

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,

ob upoštevanju naslednjega:

(1) Priloga II k Sporazumu je bila spremenjena s Sklepom Skupnega odbora EGP št. 132/2007 z dne 26. oktobra 2007 (1).

(2) Direktivo Komisije 2007/34/ES z dne 14. junija 2007 o spremembi Direktive Sveta 70/157/EGS o dovoljeni ravni hrupa in izpušnem sistemu motornih vozil zaradi prilagoditve tehničnemu napredku (2) je treba vključiti v Sporazum.

(3) Direktivo Komisije 2007/35/ES z dne 18. junija 2007 o spremembi Direktive Sveta 76/756/EGS glede vgradnje svetlobnih in svetlobno-signalnih naprav na motorna in priklopna vozila zaradi prilagoditve tehničnemu napredku (3) je treba vključiti v Sporazum.

(4) Uredbo Komisije (ES) št. 706/2007 z dne 21. junija 2007 o določitvi upravnih določb za ES-homologacijo vozil in usklajenega preskusa za meritve uhajanj iz nekaterih klimatskih naprav v skladu z Direktivo 2006/40/ES Evropskega parlamenta in Sveta (4) je treba vključiti v Sporazum.

(5) Direktivo Komisije 2007/37/ES z dne 21. junija 2007 o spremembi prilog I in III k Direktivi Sveta 70/156/EGS o približevanju zakonodaje držav članic o homologaciji motornih in priklopnih vozil (5) je treba vključiti v Sporazum.

(6) Direktivo 2007/38/ES Evropskega parlamenta in Sveta z dne 11. julija 2007 o naknadnem opremljanju težkih tovornih vozil, registriranih v Skupnosti, z ogledali (6), je treba vključiti v Sporazum –

SKLENIL:

Člen 1

Poglavje I Priloge II k Sporazumu se spremeni:

1. V točki 1 (Direktiva Sveta 70/156/EGS) se doda naslednja alinea: „— 32007 L 0037: Direktiva Komisije 2007/37/ES z dne 21. junija 2007 (UL L 161, 22.6.2007, str. 60).“

2. V točki 2 (Direktiva Sveta 70/157/EGS) se doda naslednja alinea: „— 32007 L 0034: Direktiva Komisije 2007/34/ES z dne 14. junija 2007 (UL L 155, 15.6.2007, str. 49).“

3. Prilagoditveno besedilo (a) v točki 2 (Direktiva Sveta 70/157/EGS) se nadomesti z naslednjim: „V Prilogi II se v točki 4.2 doda: ‚IS za Islandijo FL za Lihtenštajn 16 za Norveško‘.“

4. V točki 21 (Direktiva Sveta 76/756/EGS) se doda naslednja alinea: „— 32007 L 0035: Direktiva Komisije 2007/35/ES z dne 18. junija 2007 (UL L 157, 19.6.2007, str. 14).“

5. Za točko 45zq (Direktiva 2006/40/ES Evropskega parlamenta in Sveta) se vstavijo naslednje točke: „45zr. 32007 R 0706: Uredba Komisije (ES) št. 706/2007 z dne 21. junija 2007 o določitvi upravnih določb za ES-homologacijo vozil in usklajenega preskusa za meritve uhajanj iz nekaterih klimatskih naprav v skladu z Direktivo 2006/40/ES Evropskega parlamenta in Sveta (UL L 161, 22.6.2007, str. 33). Za namene tega sporazuma veljajo določbe Uredbe z naslednjo prilagoditvijo: v točki 1.1.1 dela 3 Priloge I se doda naslednje: ‚IS za Islandijo FL za Lihtenštajn 16 za Norveško‘. 45zs. 32007 L 0038: Direktiva 2007/38/ES Evropskega parlamenta in Sveta z dne 11. julija 2007 o naknadnem opremljanju težkih tovornih vozil, registriranih v Skupnosti, z ogledali (UL L 184, 14.7.2007, str. 25).“

Člen 2

Besedila Uredbe (ES) št. 706/2007 in direktiv 2007/34/ES, 2007/35/ES, 2007/37/ES in 2007/38/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 2. februarja 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 1. februarja 2008. Za Skupni odbor EGP Predsednik Alan SEATTER

(1) UL L 100, 10.4.2008, str. 1.

(2) UL L 155, 15.6.2007, str. 49.

(3) UL L 157, 19.6.2007, str. 14.

(4) UL L 161, 22.6.2007, str. 33.

(5) UL L 161, 22.6.2007, str. 60.

(6) UL L 184, 14.7.2007, str. 25.

(7) Navedena ni nobena ustavna zahteva.